आरएसएस प्रमुख भागवत को सरकार से जाति जनगणना के लिए कहना चाहिए : मनोज झा
नयी दिल्ली: राष्ट्रीय स्वयंसेवक संघ (आरएसएस) प्रमुख मोहन भागवत द्वारा आरक्षण का समर्थन किए जाने के एक दिन बाद राष्ट्रीय जनता दल (राजद) नेता और सांसद मनोज झा ने बृहस्पतिवार को कहा कि उन्हें सरकार से जाति आधारित जनगणना की खातिर सहमत होने के लिए कहना चाहिए।
भागवत ने बुधवार को कहा था, ‘‘...आरक्षण तब तक जारी रहना चाहिए जब तक भेदभाव बना हुआ है। संविधान में प्रदत्त आरक्षण का हम संघ वाले पूरा समर्थन करते हैं।’’
आरएसएस (#RSS) प्रमुख मोहन भागवत (#MohanBhagwat) ने एक दिन पहले कहा था कि समाज में भेदभाव मौजूद रहने तक आरक्षण जारी रहना चाहिए। इस बयान के अगले दिन राष्ट्रीय जनता दल (#RJD) ने पलटवार करते हुए कहा कि उन्हें केंद्र से 'जाति जनगणना' पर सहमत होने के लिए कहना चाहिए। pic.twitter.com/itJeA8CSwS
— IANS Hindi (@IANSKhabar) September 7, 2023
राजद नेता ने कहा, "वे गोलवलकर (पूर्व आरएसएस प्रमुख एमएस गोलवरकर) के अनुयायी हैं...लेकिन मुझे खुशी है कि उन्होंने कम से कम संविधान के अनुसार सोचना शुरू कर दिया है।"
उन्होंने आरएसएस का जिक्र करते हुए कहा, "वे खुद को सामाजिक संगठन कहते हैं, लेकिन वे एक राजनीतिक संगठन हैं और वे सरकार चलाते हैं...आप जाति आधारित जनगणना पर चुप क्यों हैं?"
झा ने कहा कि आरएसएस प्रमुख भागवत को सरकार से जाति आधारित जनगणना कराने के लिए कहना चाहिए। उन्होंने कहा, "सरकार से कहें कि वह जाति आधारित जनगणना के लिए सहमत हो। अन्यथा आपने जो कहा है वह सिर्फ खबरों में बने रहने के लिए जुबानी जमाखर्च है।"
कांग्रेस, जनता दल (यू), राजद और समाजवादी पार्टी सहित कई विपक्षी दलों ने जाति आधारित जनगणना कराने का समर्थन किया है।
(न्यूज़ एजेंसी भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva zsm_Latn hin_Deva hin_Deva hin_Deva awa_Deva awa_Deva hin_Deva